



 **Republika e Kosovës / Republika Kosovo / Republic Of Kosovo**

**Komuna e Rahovecit / Opština Orahovac / Municipal of Rahovec**

Për: Zyrën Kombëtare të Auditimit Nga: z. Smajl Latifi, Kryetar i Komunës së Rahovecit

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLANI I VEPRIMIT PËR ZBATIMIN E REKOMANDIMEVE**

 **të dhëna në Raportin e Auditimit nga Zyra Kombëtare e Auditimit** për vitin 2023

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr** | **Komponenta e auditimit (kapitulli)** | **Gjetja** | **Rekomandimi** | **Veprimet e planifikuara për tu ndërmarre** | **Zyrtar përgjegjës** | **Data e planifikuara e zbatimit të rekomandimit** | **Komente** |
| **1.** | **Çështja A1 -** Keq klasifikimi i shpenzimeve | Rregulla financiare nr. 01/2013 për shpenzimet publike, neni 18 pika 3 specifikon se shpenzimet duhet të kenë kodet adekuate, të përcaktuara me Udhëzimin Administrativ për planin kontabël. Rrjedhimisht, neni 11 i UA 19/2009 për planin kontabël, kërkon nga ZKA dhe ZKF që të sigurojnë që të gjitha transaksionet janë regjistruar në SIMFK sipas strukturës së planit kontabël dhe klasifikimeve të përcaktuara me këtë UA.Përmes pagesave direkte nga Thesari për vendime gjyqësore/përmbarimore, janë ekzekutuar 12 transaksione në vlerë 284,095€ për pagat jubilare dhe shujtat, si dhe një transaksion për subvencione dhe transfere në vlerë 42,754€, të cilat janë realizuar nga kategoria e investimeve kapitale. Në këto dy raste, keqklasifikimi i shpenzimeve ishte në vlerë 326,894€.Pagesat për paga jubilare dhe shujta kanë ndodhur si rezultat i kontratës kolektive shpenzimet e të cilave nuk janë planifikuar në buxhet. Ndërsa, pagesa e subvencioneve dhe e mallrave nga kategoria e investimeve kapitale ka ndodhur si rezultat i moszbatimit të drejtë të rregullave financiare që rregullojnë përdorimin e fondeve publike. | Kryetari duhet të sigurojë që janë ndërmarrë të gjitha veprimet që shpenzimet të planifikohen në ndarjet adekuate të buxhetit (apo të ridestinohen mjetet kur është e nevojshme dhe e mundshme) ashtu që pagesa dhe regjistrimi i shpenzimeve të bëhet sipas kodeve ekonomike adekuate. | Ne do ti ndërmarrim të gjitha veprimet e nevojshme për ndarjen e fondeve në të gjitha kategoritë ekonomike në mënyrë që mos të krijohen keq klasifikime edhe pse disa here keq klasifikimi po ndikohet edhe nga faktorë tjerë të jashtëm. Si për shembull Thesari. Konsiderojmë që ky rekomandim do të jetë i zbatuar gjatë vitit 2024. | Drejtoria për Buxhet dhe financa, me drejtori tjera përkatse | 2024 |  |
| **2.** | **Çështja A2 -** Mbivlerësimi i detyrimeve kontigjente. | Bazuar në nenin 18 të Rregullores 01/2017 për Pasqyrat financiare vjetore të organizatave buxhetore përcaktohet se: “Organizatat buxhetore në harmoni me LMFPP-në raportojnë të gjitha detyrimet kontigjente”.Gjatë testimit të mostrave, kemi vërejtur se në nëntë (6) raste në vlerë 78,534€ detyrimet kontigjente ishin mbivlerësuar, si:• Në pesë (5) raste, që kanë të bëjnë me kompensimin e pagave jubilare dhe shujtave (P/nr. 830/2023 në vlerë 24,010€, C.nr.102/2021 në vlerë 12,915€, P.nr.831/2023 në vlerë 3,018€, P.nr271/2022 në vlerë 2,548€ dhe P.nr.269/2022 në vlerë 2,548€), komuna ka pranuar të vendime gjyqësore/ përmbarime dhe pagesat ishin duke u ekzekutuar; dhe• Lënda P.nr352/15 në vlerë 33,495€ e raportuar si detyrim kontingjent në PVF, nuk është detyrim i komunës, por borxh i një operatori ekonomik ndaj komunës.Kjo gjendje ishte për shkak të mungesës së komunikimit mes sektorit të financave dhe përfaqësuesit ligjor të komunës. | Kryetari duhet të sigurojë përforcimin e komunikimit në mes sektorit të financave dhe përfaqësuesit ligjor të komunës, me qëllim që informacioni financiar në regjistrin e detyrimeve kontigjente dhe raportimi i tyre të jetë i saktë dhe i plotë në PVF. | Rekomandimi te çështja A2 do të zbatohet gjatë vitit 2024, për të gjitha lëndë që kemi pranuar vendime gjyqësore, nuk ushtrohet prapsim, dhe janë në ekzekutim të largohen nga regjistri i detyrimeve kontigjente | Zyra ligjore, zyra juridike në bashkëpunim me drejtoritë përkatse | 2024 |  |
| 3. | **Çështja A3 -** Mangësi në menaxhimin e të hyrave nga tatimi në pronë | Ligji nr. 06/L-005 për Tatimin në Pronën e Paluajtshme, neni 11.1 dhe 11.4 4, përcakton se: Personi fizik i cili ka në pronësi apo posedim dy (2) ose më shumë njësi rezidenciale të objekteve, mund të deklarojë në përputhje me paragrafin 1, të këtij neni, vetëm një prej këtyre objekteve si vendbanimin e tij parësor, pa marrë parasysh faktin që njësitë e objekteve mund të ndodhen në komuna të ndryshme, i lejohet zbritja prej 15,000€ nga vlera e vlerësuar e njësisë së objektit. Ndërlidhur me këtë UA nr. 03/20211 për mbledhjen dhe regjistrimin e informative mbi pronën dhe tatimpaguesin, neni 7, paragrafi 1.1, kërkon numrin personal identifikues të tatimpaguesit fizik..Pas analizës së bërë, kemi identifikuar se në raportin financiar të objekteve, janë identifikuar 428 tatimpagues që nuk kanë numër personal, për të cilët është zbatuar zbritja prej 15,000€ nga vlera e vlerësuar e njësisë së objektit.Kjo ka ndodhur për shkak të stafit të pa mjaftueshëm në sektorin e tatimit në pronë, ku nuk është arritur që të azhurnohen të dhënat në Protax. | Kryetari duhet të ndërmerr veprimet e nevojshme për të siguruar që baza e të dhënave të tatimit në pronë plotësohet me të gjithë numrat personal të tatimpaguesve, që të mundësohet verifikimi i të gjitha rasteve potenciale që mund të hasen me përfitim të zbritjeve për vendbanim parësor. | Do të mirrën tëgjitha veprimet e e nevojshme për rexhistrimin e tatimpaguesve të cilët nuk kanë numër personal indentifikues.dhe do të zbatohet gjatë vitit 2024.  | Drejtoria për Buxhet dhe Financa,sektori i tatimit në pronë. | 2024 |  |
| 4. | **Çështja A4** - Kontraktimi i projekteve të paparapara më buxhet, në mungesë të mjeteve financiare dhe zgjatja e afatit të realizimit të projekteve më të gjatë sesa ofertimi | Ligji i prokurimit publik nr. 04/L-042, nenin 9 paragrafi 3 taksativisht normon se, nëse autoriteti kontraktues është autoritet publik ose organizatë buxhetore dhe prokurimi përkatës do të shkaktojë ngritjen e obligimeve financiare të cilat do të përmbushen nga ndarjet buxhetore që pritet të bëhen në vitet e ardhshme fiskale, ZKF do të (i) sigurojë që tabelat e bashkëngjitura Ligjit për Ndarjet Buxhetore ofrojnë bazë të arsyeshme për të pritur se në vitet a ardhshme fiskale do t’i ofrohen fonde të mjaftueshme për përmbushjen e obligimeve të tilla (ii) të përfshijë në kontratën përkatëse publike një dispozitë që qartësisht e kushtëzon zbatueshmërinë e obligimeve të parashtruara në kontratë, me legjislacionet e ardhshme të përvetësimeve, të fondeve me qëllim të përmbushjes, dhe në një shumë të mjaftueshme për përmbushjen e obligimeve të tilla. LMFPP nr. 03/L-048 neni 36.1 përcakton se; Para inicimit të një procesi të prokurimit i cili ka për qëllim të rezultojë në ngritjen e një obligimi në vitin aktual fiskal, Organizata Buxhetore i regjistron të gjitha zotimet e fondeve të ndara në SIMFK. Ligji i buxhetit nr. 08/L-193 për vitin 2023, neni 12 paragrafi 8 taksativisht normon se; nënshkrimi i kontratave për projekte kapitale shumëvjeçare bëhet nga OB-të vetëm në rast se shpenzimet e tilla për koston totale të projektit janë të parapara në ligjin e buxhetit për vitin fiskal 2023 dhe për dy (2) vitet në vijim. Ndërlidhur me këtë, Njoftimi për kontratë dhe dosja e tenderit FTD, pjesa IV.2 -Kriteret për dhënien e kontratës “Tenderi ekonomikisht më i favorshëm në drejtim të kriterit 2 Afati me i shkurt i implementimit nga data e nënshkrimit të kontratës me poentim 0.2”.Kontraktimet e projekteve pa buxhet dhe zgjatja e afatit të realizimit të tyre më gjatë sesa ofertimi, janë identifikuar në këto raste, si në vijimi:• Projekti “Ndërtimi i qendrës rinore dhe kulturore në Rahovec” ishte kontraktuar me 20.10.2023 në vlerë 2,982,585€, ndërsa fondet ishin buxhetuar në PIP për tri vite në vlerë 800,351€ (për vitin 2023 në vlerë 150,351€, për vitin 2024 në vlerë 150,000€ dhe për vitin 2025 në vlerë 500,000€). Përveç kësaj, kemi vërejtur se edhe para inicimit të procesit të prokurimit nuk ishte bërë zotimi fondeve të vitit aktual. Për më tepër, ishte udhëhequr procedurë e prokurimit më kriterin e dhënies së kontratës çmimi ekonomikisht më i favorshëm me poentim 20% për planin dinamik, ku operatori ekonomik fitues në planin/afatin e realizimit të projektit e kishte paraparë për 450 ditë, ndërsa në kushtet e veçanta të kontratës komuna e kishte zgjatur afatin për realizimin e projektit në 960 ditë.• Projekti “Ndërtimi i rrugëve në hapësirat për biznes dhe turizëm” e kontraktuar me 05.10.2023 në vlerë 1 ,894,482€, nuk ishte i planifikuar në ligjin për ndarje buxhetore dhe as në tabelën 4.2 financimi i investimeve kapitale. Për me tepër, ishte udhëhequr procedurë e prokurimit më kriterin e dhënies se kontratës çmimi ekonomikisht më i favorshëm me poentim 20% për planin dinamik, ku operatori ekonomik fitues në planin/afatin e realizimit të projektit e kishte paraparë për 225 ditë dhe mbi këtë bazë është shpallur i përgjegjshëm, ndërsa në kushtet e veçanta të kontratës komuna e kishte zgjatur afatin në 480 ditë.• Projekti “Ndërtimi i rrugëve lokale lloti 1” e kontraktuar me 01.11.2023 në vlerë 898,601€. Kemi vërejtur se para inicimit të procesit të prokurimit nuk ishte bërë zotimi fondeve të vitit aktual, ishte udhëhequr procedurë e prokurimit më kriterin e dhënies së kontratës çmimi ekonomikisht më i favorshëm me poentim 20% për planin dinamik, ku operatori ekonomik fitues në planin/afatin e realizimit të projektit e kishte paraparë për 225 ditë, ndërsa në kushtet e veçanta të kontratës komuna e kishte zgjatur afatin në 480 ditë.• Projekti “Ndërtimi i shtegut të ecjes dhe turizmit në Rahovec, Drenoc, Polluzhë, Xerxë-Opterushë” e kontraktuar me. 23.11.2023 në vlerë 119,595€, ndërsa fondet e buxhetuar në PIP për tri vite ishin në vlerë 45,000€ (për vitin 2023 në vlerë 25,000€, dhe për 2024 në vlerë 20,000€).Për me tepër, para inicimit të procesit të prokurimit nuk ishte bërë zotimi i plotë i fondeve të vitit aktual.Kjo ka ndodhur për shkak të analizave të mangëta dhe vlerësimeve jo reale të kostove financiare të projekteve me rastin e buxhetimit të tyre, hyrja në obligime për projekte të paplanifikuar, si dhe zgjatja e afatit të implementimit të kontratave jo përputhje me kërkesat rregullative. | Kryetari duhet të sigurojë se vlerat e kontratave publike të lidhura (nënshkruara) për projektet kapitale të janë përputhje me shumat e aprovuara me ligjin mbi ndarjet buxhetore për vitin fiskal dhe për dy (2) vitet në vijim. Po ashtu, të ndërmarr masat e duhura për projektet e kontraktuara që, afati i të jetë sipas ofertimit për vlerësim të parapara në dosjen e tenderit. | Konsiderojm se rekomandimi tek qeshtja A4, do të zbatohët gjatë vitit 2024,se të gjitha kontratat do të mbulohen financiarisht me buxhetin e vitit 2025, si dhe me projeksionet buxhetore 2026 dhe 2027. | Drejtoria për Buxhet dhe Financa dhe Zyra e Prokurimit. | 2024 |  |
| 5. | **Çështja A5** - Pranimi i furnizimit të autoambulancave jo në pajtim më dosjen e tenderit | Fleta e të dhënave të dosjes së tenderit (FTD) në piken 2.1 taksativisht parasheh, blerjen e dy autoambulancave sipas specifikimeve teknike të detyrueshme, si dhe pika 4.1 Variantet nuk janë të autorizuara. UA (MI) 02/2018 për përcaktimin e kushteve dhe procedurave për homologim të mjeteve rrugore, nenin 2.1.1 përcakton se; automjetet motorike të projektuara dhe ndërtuara kryesisht për transportimin e personave dhe bagazheve të tyre dhe të cilat përveç ulëses së vozitësit nuk kanë më shumë sesa 8 ulëse – automjete të kategorisë M1, ndërlidhur me këtë, nenin 2.1.3 përcakton se; automjetet motorike të projektuara dhe ndërtuara kryesisht për transportin e mallrave, masa maksimale e të cilave nuk kalon3.5 tonë – automjete të kategorisë N1, dhe neni 18 paragrafi 1.5 parasheh pëlqimi për regjistrim.Komuna ishte furnizuar me dy autoambulanca në vlerë prej 109,998€ të kategorisë N1. Pas verifikimit të dosjes së tenderit, kemi vërejtur që kërkesa ishte për dy autoambulanca të kategorisë M1, sipas specifikimeve teknike të detyrueshme në dosjen e tenderit. Nga analiza e mëtejshëm e dokumentacionit, kemi konstatuar se është bërë ndryshim ose modifikim i autoambulancave nga kategoria e kërkuar N1 në M1 në Qendrën e Automjeteve të Kosovës-EUROLAB, certifikata e konformitetit ishte për autoambulancat në kategorinë N1 (automjete motorike të projektuara dhe ndërtuara kryesisht për transportin e mallrave, masa maksimale e të cilave nuk kalon 3.5 tonë), por jo për autoambulancat për transportimin e personave dhe bagazheve – automjete të kategorisë M1.Kjo situatë ka ndodhur si rezultat i mosfunksionimit të duhur të kontrolleve për të siguruar që furnizimi të jetë sipas kërkesave të kontratës dhe dosjes së tenderit. | Kryetari duhet të sigurojë që pranimi i furnizimeve të bëhet në sipas kushteve të dosjes së tenderit dhe kontratës. | Ky rekomandim do të zbatohët plotësishtë gjatë vitit 2024. | Drejtoria për shëndetsi dhe Zyra e prokurimit |  |  |
| **6.** | **Çështja B1** - Vonesa në realizimin e projekteve kapitale | Rregulla nr. 01/2022 për prokurim publik taksativisht në neni 70.23 pika b parashihet se menaxheri i kontratës duhet të sigurojë se operatori ekonomik kryen kontratën në përputhje me termat dhe kushtet e specifikuara në kontratë.Gjatë testimeve kemi vërejtur se në nëntë (9) kontrata publike për punë nuk ishin realizuar sipas afatit kohor të përcaktuar me kontratë dhe as nuk ishin aplikuar penalet për vonesat, si:• Projekti ,,Ndërtimi i ndërtesës së përbashkët për banim të familjeve me nevojë’’ – Faza përfundimtare, në vlerë 99,097€ e nënshkruar më 24.11.2022 do të duhej të përfundonin punimet për 140 ditë. Deri në situacionin e II-të të datës 02.05.2023 projekti ishte realizuar në vlerë 70,048€ apo 70%, vonesa ishin deri 2 muaj.• Projekti ,,Trajtimi i shtretërve të përrenjve në Komunën e Rahovecit’’ – Faza e parë, në vlerë 815,988€ e nënshkruar më 02.09.2020 do të duhej të përfundonte për 24 muaj. Deri në situacionin e V të datës 17.10.2023 projekti ishte realizuar në vlerë 386,588€ apo 47%, që rezulton në vonesë rreth 13 muaj.• Projekti ,,Ndërtimi i infrastrukturës për tregun e rrushit Hardhfest’’ Faza e përfundimtare, në vlerë 156,605€ e nënshkruar më 08.07.2022 do të duhej të përfundonte për 210 ditë. Deri në situacionin e IV projekti ishte realizuar në vlerë 115,365€ apo 74%, që rezulton më vonesë rreth 6 muaj.• Projekti ,,Ndërtimi i shtratit të përroit në lagjen Kelmendi në Kramovik’’ në vlerë 266,034€, i nënshkruar më 09.09.2021 do të duhej të përfundonte për 320 ditë. Deri në situacionin e III të datës 03.02.2023 projekti ishte realizuar në vlerë 224,154€ apo 84%, që rezulton më vonesë rreth 6 muaj.• Projekti ,,Ndërtimi i kompleksit sportiv në zonën turistike të Rahovecit lot 2’’ në vlerë 356,152€ e nënshkruar më 25.10.2021 do të duhej të përfundonte për 300 ditë. Deri në situacionin e VI të datës 15.12.2023 projekti ishte realizuar në vlerë 179,995€ apo 51%, që rezulton më vonesë rreth 15 muaj.• Projekti ,,Ndërtimi i parqeve në komunën e Rahovecit’’ në vlerë 288,963€ e nënshkruar më 15.09.2021 do të duhej të përfundonte për 500 ditë. Deri në situacionin e V të datës 30.05.2023 projekti ishte realizuar në vlerë 194,369€ apo 67%, që rezulton më vonesë rreth 5 muaj.• Projekti ,,Ndërtimi i sheshit në qendër të qytetit’’ në vlerë 155,959€ e nënshkruar me 08.07.2022 do të duhej të përfundonte për 120 ditë. Deri në situacionin e III të datës 06.12.2022 projekti ishte realizuar në vlerë 106,927€ apo 69%, që rezulton më vonesë rreth 2 muaj.• Projekti ,,Rregullimi i varrezave të dëshmoreve dhe civileve lot 1’’ në vlerë 134,795€ e nënshkruar më 27.08.2020 do të duhej të përfundonte për 24 muaj. Deri në situacionin e IV të datës 10.05.2023 projekti ishte realizuar në vlerë 121,217€ apo 90%, që rezulton më vonesë rreth 16 muaj; dhe• Projekti ,,Riparimi i monumenteve kulturore dhe historike lot 1’’ në vlerë 130,015€ e nënshkruar më 20.09.2021 do të duhej të përfundonte për 430 ditë. Deri në situacionin e VIII të datës më 21.11.2023 projekti ishte realizuar në vlerë 87,792€ apo 68%, që rezulton më vonesë rreth 11 muaj.Kjo ka ndodhur për shkak të menaxhimit jo të mirë të kontratave publike, si dhe për shkak të hyrjes në obligime kontraktuale pa u siguruar mjetet e nevojshme buxhetore. | Kryetari duhet të sigurojë se projektet kapitale realizohen brenda planit dinamik të përcaktuar me kontratë, dhe për vonesat e pa arsyetuara të aplikohen penalet e parapara me kontratë. | Shpresojmë qe ketë ky rekomandim do të zbatohet pjesërishtë,me gjasë edhe tërësishtë gjatë vitit 2024, sepse menagjerëet e kontratave do të ndërrmarrin veprimet e duhura për përfundimin e punimeve në terën**.**  | Zyra e prokurimit, dhe drejtorit përkatse. | 2024 |  |
| **7.** | **Çështja B2** - Urdhër blerjet pas pranimit të faturës apo pas pranimit të furnizimeve apo punëve | Rregulla financiare nr. 01/2013 për shpenzimet e parasë publike, neni 22 specifikon se zotimi dhe urdhër blerja i paraprinë raportit të pranimit apo faturës.Gjatë testimit të 26 pagesa për investime kapitale në vlerë 1,090,793€, kemi vërejtur se urdhërblerjet ishin bërë pas pranimit të faturave dhe pas pranimit të punimeve. Vonesat në përgatitjen e urdhërblerjeve ishin nga 2 ditë deri në 2 vite.Kjo ka ndodhur për shkak të kontrolleve të pamjaftueshme në përgatitjen e urdhërblerjeve më kohë në SIMFK. | Kryetari duhet të sigurojë që procesit të blerjeve apo porosisë për punë, furnizime dhe shërbime dhe punë të kontraktuara ti paraprijë përgatitja e zotimit dhe aprovimi i urdhërblerjeve në SIMFK. | Konsiderojm se ky rekomandim do të zbatohët plotësishtë gjatë vitit 2024. | Drejtoria për Buxhet dhe Financa, zyra e prokurimit dhe drejtoritë përkatëse | 2024 |  |
| **8.** | **Çështja B3 –** Vonesa në pagesën e obligimeve financiare | LMFPP nr. 03/L-048, neni 39 përcakton që çdo faturë e vlefshme dhe kërkesë për pagim për punët, mallra dhe shërbimet e realizuara të paguhet brenda 30 ditëve kalendarike pas pranimit të faturës.Gjatë auditimit të pagesave, kemi identifikuar se 11 pagesa në vlerë 444,437€, nuk ishin paguar brenda afatit kohor ligjor prej 30 ditëve nga data e pranimit të faturave. Vonesat ishin nga 2 javë deri në 2 vite.Kjo ka ndodhur për shkak të hyrjes në obligime pa zotim paraprak të mjeteve buxhetore, si dhe kontrolleve jo adekuate në menaxhimin e obligimeve. | Kryetari duhet të sigurojë se hyrja në obligime bëhet vetëm pasi mjetet buxhetore të jenë zotuar paraprakisht, dhe se obligimet financiare ndaj kontraktuesve të paguhen brenda afatit kohor ligjor. | Gjatë vitit 2024 prioritet i yni ka qene pagesa e faturave mrenda afatit të caktuar prej 30 diteve, dhe i kemi ndërmarr të gjitha veprimet për pagesën e faturave dhe respektimin e lLMFPP nr 03/L-048, dhe konsiderojm qe ky rekomandim do të jetë i zbatuar deri në fund të vitit 2024. | Drejtoria për shëndetsi dhe Zyra e prokurimit,dhe drejtorit përkatse. | 2024 |  |